Statua di Napuleone (Bastia)

A statua di Napuleone hè una scultura situata in Bastia, situata à u sudu di a piazza Santu Niculà induve hè stata messa in u 1853. Hè un'opera di u scultore fiurentinu Lorenzo Bartolini (1777-1850). A statua hè stata classificata munumentu storicu.

Rapresenta à Napuleone Bonaparte cum'è un imperatore rumanu o cum'è una divinità perchè si prisenta cù l'attributi diu Ghjove  .

 Storia 
A statua hè stata cummandata da a surella di Napuleone, Elisa, per esse stallata in a grande piazza di a cità di Livornu, in Tuscana. In u 1813 a statua hè finita, ma u prugettu hè abbandunatu. Sterà per un bellu pezzu in l'attelli di l'artistu fiurentinu.  
miniatura|Ritrattu di a statua in u 1921
Lorenzo Bartolini cuntatta tandu a cumuna di Bastia. Ma hè solu in u 1853 (tandu Bartolini hè mortu) chì a statua hè alzata nant'à a piazza Santu Niculà. 

L'accessu à u putere di Napulione III faciliteghja l'operazione. A statua hè acquistata per quaranta mila franchi.

 Descrizzione 
Napulione hè rapresentatu in imperatore rumanu, incurunatu d'alloru, vistutu di toga, tenendu un scettru in a manu manca è un rotulu in a manu diritta, simbulizendu u legislatore. Ma certi cunsidereghjanu ch'ellu hè rapresentatu cum'è un diu, perchè hà l'attributi di Ghjove (Jupiter).

Daretu, nantu à u pedestallu ci hè a stemma di a cità di Bastia : una torra chì rapresenta u primu castellu, quellu di a fundazione di Bastia in u 1380.
centro|miniatura| A stemma di a cità di Bastia

 Galeria 

 Articuli cunnessi 

 Piaza Santu Niculà (Bastia)
 U Mercà
 A Citatella

 Note è referenze 

Categoria:Bastia